《陈方伯自闽中移蜀寄柬》
明代·胡应麟

奏事驰仙阙，除书下圣朝。杨舲江树合，行部海棠娇。

云暗三峨寺，天长万里桥。浣花溪上路，词客可重招。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。